दुनियां के सभी भाषापाठ, ‘”लिखे गये दस्तावेजी पाठ होते हैं । वे अपनी गहराई में अन्य बेशुमार अर्थों में अभी तक अनलिखे पड़े मिलते हैं। पर इन अनलिखे पाठों की तरह इन्हें ‘लिखना मौलिक नहीं होता । वह’अब तक के भाषापाठों की निर्धारित की गयी कोटियों के तहत लिखना होता है। परंतु जब मैं कोटिमुक्त रूप में लिखने की बात करता हूं, तो इसका मतलब कोटिविहीन रूप में लिखना नहीं होता। इस के उलट वह इस ‘समझ’ को पाना होता है कि भाषापाठ के भीतर मौजूद उनके अनलिखे पाठों की संभावना हमें उन पाठों तक ही सीमित नहीं रखती, अपितु उन पाठों के ‘पार हो सकने’ में मदद भी करती है। आइए इसे गहराई से समझने की कोशिश करते हैं।